|  |  |
| --- | --- |
|  | **MINISTERUL SĂNĂTĂŢII****DIRECŢIA DE SĂNĂTATE PUBLICĂ A JUDEŢULUI CLUJ****Cluj-Napoca, 400158, Str. Constanţa nr. 5, etaj I;****Telefon: 0040 - 264-433645; Fax: 0040 - 264-530388;****Web : www.dspcluj.ro; E-mail :** **dspj.cluj@dspcluj.ro****Nr.înreg.** |

 **Către mass media locală,**

 **Alăturat vă trimitem un material referitor la Ziua Nationala fara Tutun- 16 noiembrie 2017, pe care vă rugăm să-l publicati in ziarul Dumneavoastră sau să-l difuzati in emisiunile Dumneavoastră, având in vedere importanta informării populatiei cu privire la aceasta temă.**

 Direcţia de Sănătate Publică în parteneriat cu Inspectoratul Şcolar, Societatea de Cancer Cluj si Organizatia Studentilor Medicinisti Cluj, marchează în data de 16 noiembrie 2017 **Ziua Naţională fără Tutun** şi organizează în perioada 16 noiembrie - 30 noiembrie 2017 **campania „Învinge dependența de tutun! Recâștigă-ți sănătatea!” .**

 Ziua Naţională fără Tutun, marcată în fiecare an în a 3-a zi de joi a lunii noiembrie, oferă cadrul informării şi sensibilizării populaţiei cu privire la riscurile generate de consumul de tutun, precum şi a populaţiei nefumătoare cu privire la riscurile la care se supune prin inhalarea fumului de ţigară - aşa numitul “fumat pasiv”

 Campania are ca obiective: informarea şi conştientizarea populaţiei asupra riscurilor asociat. consumului de tutun, creşterea numărului de persoane care nu încep să fumeze şi a celor care renunţă la fumat precum şi protecţia faţă de expunerea la fumul de tutun.

 În **România**, se fumează zilnic peste **5 milioane** de pachete de ţigări, cu o prevalenţa a fumatului de **28%** in randul celor cu varsta peste 15 ani, iar aproximativ **85%** dintre pacienţii cu cancer bronhopulmonar sunt fumători, potrivit **Societăţii Române de Pneumologie**. In România, morbiditatea atribuită exclusiv fumatului indică 43% dintre diagnosticele de boli respiratorii, 33% dintre diagnosticele de cancer şi 13% dintre diagnosticele de boli cardiovasculare.

Conform **Eurobarometrului 2017** procentul tinerilor care se apucă de fumat, respectiv cei din categoria de vârsta 15 - 24 de ani, a crescut de la 25%, cât era în 2014, la 29% în 2017. Datele arată că se fumatul este început precoce, ceea ce se întâmpla si la adolescentii români

 Conform rezultatelor Eurobarometrului 2017, reducerea expunerii la fum de tutun este semnificativă în **România** în 2017 fată de 2014: în baruri a scăzut cu 69 de puncte procentuale (de la 80% la 11%), iar în restaurante a scăzut cu 53 de puncte procentuale (de la 59% la 6%).

**Beneficiile renunțării la fumat** :

* ameliorarea frecventei cardiace şi a circulaţiei perferice
* riscul de infarct miocardic scade
* riscul de cancer pulmonar se reduce
* crește speranța de viață
* un mod de viață mult mai sănătos
* mai mulți bani în buzunar

Activităţile desfasurate in aceasta campanie in Cluj-Napoca sunt: discuţii interactive cu elevi de liceu, afişarea de postere, distribuirea de fluturaşi şi pliante.

**Cu consideratie**,

**DIRECTOR EXECUTIV**

**Dr.MIHAI MOISESCU-GOIA**